open-index/open-wikipedia-markdown huggingface dataset:
ขุนปฏิภาคพิมพ์ลิขิต (เปล่ง ไตรปิ่น)

**ขุนปฏิภาคพิมพ์ลิขิต** หรือ **เปล่ง ไตรปิ่น** เป็นนักเขียนปกและภาพล้อในสมัย รัชกาลที่ 6 ซึ่งภายหลังได้รับการยกย่องให้เป็นนักเขียนการ์ตูนคนแรกของเมืองไทย ทั้งยังเป็นผู้นำวิชาการทำบล็อกเข้ามาเผยแพร่ในเมืองไทย ผู้ถ่ายทำภาพยนตร์เรื่อง "ไม่คิดเลย" และครูสอนวิชาวาดเขียนในโรงเรียนเพาะช่าง

ประวัติของขุนปฏิภาคพิมพ์ลิขิตนั้นไม่ใคร่ชัดเจนนัก ไม่มีข้อมูลว่าท่านเกิดที่ไหน เมื่อไร ทราบแต่ว่าเป็นบุตรของนายสอนกับนางเภา ท่านเคยดั้นด้นไปเรียนวิชาจิตรกรรมที่อังกฤษ แล้วเดินทางไปนอร์เวย์ เดนมาร์ก อิตาลี สหรัฐอเมริกา และออสเตรเลีย รวมระยะเวลากว่า 20 ปี ต่อมาได้เดินทางกลับเมืองไทยพร้อมคณะซื้อม้าของพระยาคทาทรธรนินทร์ (ชุ่ม อภัยวงศ์)

เมื่อกลับมาแล้ว นายพลเอก**พระเจ้าบรมวงศ์เธอ กรมพระกำแพงเพชรอัครโยธิน** ผู้บัญชาการกรมรถไฟหลวง ได้ทรงบรรจุให้เปล่งฯเข้ารับราชการในตำแหน่งช่างถ่ายภาพของกรมรถไฟหลวง แต่ลาออกจากราชการในภายหลังเนื่องจากไปขัดแย้งกับเจ้าหน้าที่ฝรั่ง จากนั้นท่านจึงไปเขียนภาพล้อตามหนังสือพิมพ์ต่างเช่น กรุงเทพฯ เดลิเมล์, ไทยหนุ่ม, บางกอกไตม์ เป็นต้น แล้วจึงไปเป็นครูโรงเรียนเพาะช่าง

ท่านได้รับบรรดาศักดิ์เป็นขุนปฏิภาคพิมพ์ลิขิต เนื่องจากได้นำเทคโนโลยีการพิมพ์อย่างใหม่ คือ การทำบล็อกแม่พิมพ์ เข้ามาในเมืองไทย

แนวการเขียนการ์ตูนของขุนปฏิภาคฯ นั้น เป็นแนวการ์ตูนล้อนักการเมืองสำคัญในยุคนั้น และเคยได้รับรางวัลการประกวดภาพล้อจาก ร.6 จากการเขียนการ์ตูนแนวดังกล่าว

ในปี พ.ศ. 2470 หลังจากบริษัทกรุงเทพภาพยนตร์สร้างภาพยนตร์เรื่อง *[[โชคสองชั้น]]* และออกฉายในเดือนกรกฎาคมของปีนั้นแล้ว บริษัทถ่ายภาพยนตร์ไทย จึงสร้างภาพยนตร์เรื่อง *ไม่คิดเลย* ออกมาแข่งบ้าง โดยขุนปฏิภาคพิมพ์ลิขิต ซึ่งเคยเป็นหัวหน้าช่างถ่ายภาพยนตร์กรมรถไฟหลวงมาก่อน เป็นผู้ถ่ายภาพและกำกับการแสดงภาพยนตร์เรื่องนี้ (ต่อมาได้ออกฉายในเดือนกันยายนของปีเดียวกัน)

ขุนปฏิภาคพิมพ์ลิขิตถึงแก่กรรมเมื่อวันที่ 8 กันยายน พ.ศ. 2485 ด้วยโรคลำไส้พิการ มีบุตรชายคนหนึ่งคือ จ.ไตรปิ่น เป็นนักเขียนนวนิยาย

## แหล่งข้อมูลอื่น
* ภาพการ์ตูนฝีมือ"เปล่ง ไตรปิ่น" จากหนังสือ"อาจารย์" พิมพ์เมื่อ 15 ต.ค. 2458 คัดจากวารสารศิลปวัฒนธรรม

* ประวัติภาพยนตร์ไทย (ตอนที่ 3) 

หมวดหมู่:นักวาดการ์ตูนไทย
ปฏิภาคพิมพ์ลิขิต
หมวดหมู่:ผู้กำกับภาพยนตร์ชาวไทย
หมวดหมู่:เสียชีวิตจากโรคระบบทางเดินอาหาร
อากิระ คูโรซาวะ

**อากิระ คูโรซาวะ** () เป็นผู้กำกับภาพยนตร์ ผู้อำนวยการสร้างภาพยนตร์ และผู้เขียนบทภาพยนตร์ชาวญี่ปุ่น กำกับและเขียนภาพยนตร์หนังเรื่องแรกชื่อ *Sugata Sanshiro* ฉายในปี 1943 และภาพยนตร์เรื่องสุดท้ายที่เขากำกับคือเรื่อง *Madadayo* ในปี 1993 คุโรซาวะเป็นผู้กำกับได้รับรางวัลด้านภาพยนตร์มากมาย และยังได้รับรางวัล Oscar for Lifetime Achievement ภาพยนตร์ของคูโรซาวะมีอิทธิพลต่อผู้กำกับรุ่นต่อ ๆ มาอย่างมาก

## รายชื่อภาพยนตร์ที่กำกับ

## แหล่งข้อมูลอื่น

* 
* 
* Akira Kurosawa at The Criterion Collection
* Akira Kurosawa: News, Information and Discussion
* Senses of Cinema: Great Directors Critical Database
* Akira Kurosawa at Japanese celebrity's grave guide 
* 
* Several trailers
* Anaheim University Akira Kurosawa School of Film
* 

หมวดหมู่:ผู้กำกับภาพยนตร์ชาวญี่ปุ่น
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากโตเกียว
บางระจัน (แก้ความกำกวม)

**[[บางระจัน]]** เป็นค่ายป้องกันตัวเองของชาวเมืองวิเศษชัยชาญ ในสมัยการเสียกรุงศรีอยุธยาครั้งที่สอง 

นอกจากนี้ ยังสามารถหมายถึง
* อำเภอบางระจัน จังหวัดสิงห์บุรี
* อำเภอค่ายบางระจัน จังหวัดสิงห์บุรี
* *[[บางระจัน (นวนิยาย)|บางระจัน]]* นวนิยายของ ไม้ เมืองเดิม
*ภาพยนตร์หรือละครโทรทัศน์
** *[[ค่ายบางระจัน (ภาพยนตร์)|ค่ายบางระจัน]]* ภาพยนตร์ไทย พ.ศ. 2482 และ พ.ศ. 2508 กำกับโดย พรานบูรพ์
** *[[ศึกบางระจัน]]* ภาพยนตร์ไทย พ.ศ. 2508 นำแสดงโดย สมบัติ เมทะนี
** *[[บางระจัน (ภาพยนตร์)|บางระจัน]]* ภาพยนตร์ไทย พ.ศ. 2543 กำกับโดย ธนิตย์ จิตนุกูล 
** *[[บางระจัน 2 (ภาพยนตร์)|บางระจัน 2]]* ภาพยนตร์ไทย พ.ศ. 2553 กำกับโดย ธนิตย์ จิตนุกูล 
** *[[บางระจัน (ละครโทรทัศน์)|บางระจัน]]* ละครโทรทัศน์ไทย พ.ศ. 2523 และ พ.ศ. 2558 สร้างตามนิยายของไม้ เมืองเดิม
* *[[บางระจันสปิริต]]* การ์ตูนไทยแนวคอมมิค เขียนโดย มนตรี คุ้มเรือน
* *[[เรือหลวงบางระจัน]]* ของกองทัพเรือไทย
เอ็กโคลิงก์

[thumb|หน้าตาของโปรแกรมเอ็กโคลิงก์ บน[วินโดวส์วิสตา|วินโดว์วิสตา]]
**เอ็กโคลิงก์** () หมายถึงโปรแกรมคอมพิวเตอร์ที่ทำงานบนระบบปฏิบัติการไมโครซอฟท์ วินโดวส์ ที่ทำให้นักวิทยุสมัครเล่นสามารถติดต่อสื่อสารกันได้ผ่านระบบ Voice over IP (VoIP) ซึ่งอาศัยการสื่อสารอินเทอร์เน็ตเป็นระบบเชื่อมต่อถึงกัน โปรแกรมนี้ถูกคิดค้นโดยนักวิทยุสมัครเล่นชาวสหรัฐอเมริกาชื่อ Jonathan Taylor สัญญาณเรียกขานวิทยุสมัครเล่นคือ K1RFD

โปรแกรมนี้ทำให้นักวิทยุสมัครเล่นจากส่วนต่างๆ ของโลกสามารถพูดคุยกันได้ง่ายขึ้นผ่านระบบอินเทอร์เน็ต และยังสามารถนำมาใช้งานเป็นระบบสื่อสารในเหตุการฉุกเฉินหรือภัยพิบัติ ดังที่เคยทำมาแล้วในประเทศไทยครั้งที่เกิดเหตุการณ์สึนามิทางภาคใต้ของประเทศไทย การติดต่อสื่อสารของนักวิทยุสมัครเล่นผ่านโปรแกรมเอ็กโคลิงก์นั้นทำงานคล้ายโปรแกรมสไกป์ แต่มีความแตกต่างที่ผู้ใช้งานจะต้องเป็นนักวิทยุสมัครเล่นและผ่านการตรวจสอบจากระบบว่าเป็นนักวิทยุสมัครเล่นจริงๆ แล้วเท่านั้นจึงจะสามารถเข้าใช้งานได้ และที่สำคัญโปรแกรมสามารถเชื่อมต่อกับเครื่องวิทยุสื่อสารของนักวิทยุสมัครเล่นได้อีกด้วย ทำให้สามารถคุยกันได้กับผู้ที่ใช้งานความถี่วิทยุผ่านสถานีกลางเชื่อมต่อให้

## [[เ]]อ็กโคลิงก์ในประเทศไทย

## อ้างอิง

## แหล่งข้อมูลอื่น
* Echolink Homepage
* http://www.hs9dmc.com
* การสมัคร Echolink 
* Echolink คืออะไร
* Echolink สำหรับ Android

หมวดหมู่:วิทยุสมัครเล่น
หมวดหมู่:ซอฟต์แวร์บนวินโดวส์
ผีหัวขาด (ภาพยนตร์ พ.ศ. 2545)

**ผีหัวขาด** เป็นภาพยนตร์เรื่องแรกของพระนครฟิลม์ เกี่ยวกับผีหัวขาด ซึ่งจะเป็นแนวสยองขวัญ ตลก ซึ่งออกฉายเมื่อวันที่ 18 ตุลาคม พ.ศ. 2545 โดยมีภาคต่อคือ ผีหัวขาด 2

## เรื่องย่อ
**เดี่ยว (ฌานิศ ใหญ่เสมอ) ** เด็กหนุ่มลูกกำพร้า ได้ร่ำเรียนมวยมาจากพ่อซึ่งเป็นนักมวยเก่าหลังจาก **พ่อของเดี่ยว (เจริญทอง เกียรติบ้านช่อง) ** ตายได้บอกให้ออกตามหาเพื่อนชื่อโกร๋น ซึ่งเป็นเพื่อนรักแต่เก่าก่อนที่หมู่บ้านใต้เมื่อเดี่ยวมาถึงหมู่บ้านใต้มันไม่รู้จักใครจึงต้องไปขอ **หลวงพ่อ (สีเทา เพ็ชรเจริญ) ** อาศัยวัดเป็นซุกหัวนอน ที่นั่นทำให้เดี่ยวได้เจอกับ **ทับทิม (นพวรรณ ศรีนิกร) ** สาวสวยประจำหมู่บ้าน จนเกิดความรักกัน

เมื่อ **พ่อของทับทิม (โย่ง เชิญยิ้ม) ** รู้เรื่องนี้เข้าก็ไม่พอใจ พยายามกีดกันคนทั้งสองออกจากกัน เพราะพ่อของทับทิมต้องการให้เธอแต่งงานกับ **สมมาตร** หรือ **มาด (ธนิสร สัตยมงคล) ** ลูกชายของ **กำนันเข้ม (โน้ต เชิญยิ้ม) **

สมมาตร เป็นนักมวยเก่งกาจของหมู่บ้านใต้ แต่มีนิสัยเกะกะระรานชอบหาเรื่องคนอื่นเพราะถือว่าตัวเองเก่งมวยและเป็นลูกชายของกำนันเข้ม วันหนึ่งขณะที่สมมาตรกำลังรุมทำร้ายชาวบ้านคนหนึ่งอยู่นั้น เดี่ยวได้เข้ามาช่วยชายคนนั้น ทำให้สมมาตรไม่พอใจ ทั้งสองจึงทะเลาะกัน ก่อนไปสมมาตรกล่าวคำอาฆาตผูกใจเจ็บเดี่ยวไว้

หลังจากนั้นไม่นานเดี่ยวได้รู้จักกับ **อาจารย์โกร๋น (เทพ โพธิ์งาม) ** คือโกร๋นที่มันตามหา อาจารย์โกร๋นมีลูกศิษย์คนสนิทของชื่อ **หมึก (ชูษี เชิญยิ้ม) ** ซึ่งชอบเล่นการพนันเป็นชีวิตจิตใจ วันหนึ่งหมึกไปเล่นการพนันที่บ่อน **เฮียย้ง (ถั่วแระ เชิญยิ้ม) ** แต่ถูก **สมพงศ์** หรือ **พงศ์ (ปราปต์ปฎล สุวรรณบาง) ** ลูกชายของเฮียย้งโกง จนเป็นหนี้เป็นสินมากมาย สมพงศ์ขอให้สมมาตร เพื่อนสนิทของมันมาทวงหนี้กับหมึก

เมื่อหมึกไม่มีเงินให้ สมมาตรกับพวกก็รุมทำร้ายหมึกจนสะบักสะบอม เดี่ยวซึ่งบังเอิญเดินผ่านมาเจอได้เข้ามาช่วยไอ้หมึกไว้ เพราะมันรักหมึกเหมือนพี่ชาย เดี่ยวคิดจะช่วยหมึกลงแข่งควายกับสมพงศ์ และต่อยมวยกับสมมาตรในงานประจำปีของหมู่บ้าน เพื่อหาเงินมาใช้หนี้แทนหมึก เดี่ยวชนะทั้งการแข่งมวยและแข่งควาย ทำให้สมมาตรและสมพงศ์เจ็บแค้นในตัวเดี่ยวมากขึ้นไปอีก และมันยิ่งแค้นมากขึ้นเมื่อเห็นทับทิมมีใจให้กับเดี่ยว

คืนนั้นหลังจากการแข่งชกมวย **เสือเม่น (อภิชาติ ชูสกุล) ** ลอบเข้าไปตัดเศียรพระในโบสถ์ เดี่ยวเห็นก็ตามไปขัดขวางระหว่างทาง สมมาตรและสมพงศ์ซึ่งไม่พอใจเดี่ยว ได้แอบดักทำร้ายเดี่ยว สมมาตรใช้มีดฟันคอเดี่ยวขาดตายคาที่

ท่ามกลางสายฝนที่โปรยปราย เสียงฟ้าร้องคำรามก้อง บังเกิดสายฟ้าฟาดผ่าลงตรงเศียรพระนั้นละลาย หลอมรวมเป็นหนึ่งเดียวกับร่างเดี่ยว เดี่ยวฟื้นคืนชีพขึ้นมากลายเป็นผีหัวขาด กลับไปจัดการกับพวกมารศาสนาและชำระแค้นกับคนที่ฆ่ามันรวมถึงสามารถตัดหัวเฮียย้งได้สำเร็จ นำความสงบสุขกลับคืนมาแก่หมู่บ้านได้อีกครั้งก่อนที่ร่างของมันจะหายไปพร้อมกับแสงตะวันของวันใหม่ และหัวใจรักของทับทิม.

## นักแสดง

## ดูเพิ่ม
* ผีหัวขาด 2 
* หัวหลุดแฟมิลี่ 

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์โดยพระนครฟิลม์
หมวดหมู่:ภาพยนตร์โดยคมสัน ตรีพงษ์
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:ภาพยนตร์ผีไทย
หมวดหมู่:ภาพยนตร์ตลกไทย
หมวดหมู่:ภาพยนตร์ไตรภาค
สมาคมมัคส์ พลังค์

**สมาคมมัคส์ พลังค์** () หรือชื่อเต็มคือ **สมาคมมัคส์ พลังค์ เพื่อความก้าวหน้าแห่งศาสตร์** () หรือโดยย่อว่า **MPG** เป็นองค์กรวิจัยอิสระไม่แสวงกำไรของเยอรมนี ได้รับทุนจากรัฐบาลสหพันธ์และรัฐบาลรัฐ

สมาคมมัคส์ พลังค์ มีชื่อเสียงเป็นผู้นำระดับโลกในฐานะองค์กรวิจัยวิทยาศาสตร์และเทคโนโลยี
ใน พ.ศ. 2549 ไทมส์ไฮเออร์เอดูเคชันซัปพลีเมนต์ ได้จัดอันดับสถาบันวิจัยที่ไม่ใช่มหาวิทยาลัย และให้สมาคมมัคส์ พลังค์ เป็นอันดับที่ 1 ของโลก สำหรับการวิจัยวิทยาศาสตร์ และที่ 3 ในการวิจัยเทคโนโลยี (ถัดจากเอทีแอนด์ทีและ Argonne National Laboratory ในสหรัฐ)

สมาคมมัคส์ พลังค์ ดำเนินการศูนย์วิจัย 80 ศูนย์ทั่วเยอรมนีและยุโรปซึ่งโดยปกติแล้วจะใช้ชื่อ "สถาบันมัคส์ พลังค์ เพื่อ..." ("Max-Planck-Institute (MPI) für ...") ภารกิจของศูนย์เหล่านี้คืองานวิจัยพื้นฐานในวิทยาศาสตร์ธรรมชาติ, สังคมศาสตร์ และมนุษยศาสตร์

นอกจากศูนย์วิจัยแล้วสมาคมยังให้ทุนสนับสนุนกลุ่มวิจัยรุ่นเล็กอิสระและวิทยาลัยวิจัยมัคส์ พลังค์ นานาชาติ อีกจำนวนหนึ่ง (43 แห่ง นับถึงสิ้นปี พ.ศ. 2548)

สมาคมมัคส์ พลังค์ ก่อตั้งที่เมืองเกิททิงเงิน หลังสงครามโลกครั้งที่สอง ใน ค.ศ. 1948
โดยเป็นสมาคมที่สืบทอดมาจากสมาคมไคเซอร์วิลเฮ็ล์ม (Kaiser-Wilhelm-Gesellschaft) ของปรัสเซีย ซึ่งก่อตั้งใน ค.ศ. 1911 ตราของสมาคมมีรูปมิเนอร์วา เทพีแห่งปัญญาของโรมัน (กรีซโบราณเรียกอาทีนา)
หากนับรวมสมาคมตั้งต้นของมันด้วยแล้ว สมาคมมัคส์ พลังค์ จะเป็นสมาคมที่มีผู้ได้รับรางวัลโนเบลมากกว่าสถาบันวิชาการใดในโลก

## อ้างอิง

## ดูเพิ่ม
* มัคส์ พลังค์
* สมาคมเฟราน์โฮเฟอร์ - สถาบันวิจัยลักษณะคล้ายคลึงกับสมาคมมัคส์ พลังค์ แต่เน้นทางวิทยาศาสตร์ประยุกต์

## แหล่งข้อมูลอื่น
* Max-Planck-Gesellschaft สมาคมมัคส์ พลังค์ 
* Max Planck Soceity สมาคมมัคส์ พลังค์ 

หมวดหมู่:สถาบันวิจัยในประเทศเยอรมนี
คอมแอร์

**คอมแอร์** () เป็นสายการบินที่บริหารงานโดยเดลต้า แอร์ไลน์ ให้บริการในชื่อเดลต้าคอนเนคชั่น ไปยังเส้นทางภายในสหรัฐอเมริกา, แคนาดา, เม็กซิโก และบาร์ฮามาส

## ฝูงบิน




ทั้งนี้ไม่รวมฝูงบินของสายการบินลูก และแฟรนไชส์

## อ้างอิง

## แหล่งข้อมูลอื่น
* คอมแอร์ 
* เดลต้า แอร์ไลน์ 

หมวดหมู่:สายการบิน
หมวดหมู่:บริษัทอเมริกันที่ก่อตั้งในปี พ.ศ. 2520
หมวดหมู่:สายการบินสัญชาติอเมริกัน
หมวดหมู่:สายการบินที่ก่อตั้งในปี พ.ศ. 2520
หมวดหมู่:สกายทีม
นนทิวรรธน์ จันทนะผะลิน

**นนทิวรรธน์ จันทนะผะลิน** (เกิด 16 ตุลาคม พ.ศ. 2489 – 21 มกราคม พ.ศ. 2560) ประติมากร อาจารย์และศิลปินแห่งชาติสาขาทัศนศิลป์ (วิจิตรศิลป์) สาขาย่อยประติมากรรม เกิดที่กรุงเทพมหานคร สำเร็จการศึกษามหาบัณฑิตสาขาประติมากรรมจากมหาวิทยาลัยศิลปากร นนทิวรรธน์ได้รับรางวัลจากการแสดงศิลปกรรมแห่งชาติ ครั้งที่ 19-22 และ 24 รางวัลการประกวดออกแบบพระพุทธรูปที่วัดทองศาลางาม ฯลฯ

## การทำงาน
thumb|250px|ผลงานประติมากรรมทองเหลืองปิดทอง "เติบโต" อุทยานเบญจสิริ
นนทิวรรธน์เป็นอาจารย์ในมหาวิทยาลัยศิลปากรและได้ทำหน้าที่ทั้งการสอนและการบริหารการศึกษามาโดยตลอด โดยมีลำดับการทำงานดังต่อไปนี้
* พ.ศ. 2514 อาจาร์ยภาควิชาประติมากรรม มหาวิทยาลัยศิลปากร 
* พ.ศ. 2522 เลขานุการภาควิชาประติมากรรม มหาวิทยาลัยศิลปากร 
* พ.ศ. 2527 หัวหน้าภาควิชาประติมากรรม มหาวิทยาลัยศิลปากร 
* พ.ศ. 2531 คณบดีคณะจิตรกรรมประติมากรรมและภาพพิมพ์ มหาวิทยาลัยศิลปากร 
* พ.ศ. 2533 ผู้อำนวยการหอศิลป์ มหาวิทยาลัยศิลปากร 
* พ.ศ. 2546 คณบดีคณะศิลปกรรมศาสตร์ มหาวิทยาลัยมหาสารคาม 

นอกจากนี้ยังดำรงตำแหน่งนายกสมาคมประติมากรแห่งประเทศไทย

ศาสตรเมธีนนทิวรรธน์ จันทนะผะลิน ถึงแก่อนิจกรรมด้วยโรคมะเร็งและโรคหัวใจที่อำเภอพานทอง จังหวัดชลบุรี เมื่อเวลาประมาณ 23:00 นาฬิกาของคืนวันที่ 21 มกราคม พ.ศ. 2560 รวมอายุได้ 71 ปี

## เครื่องราชอิสริยาภรณ์

## อ้างอิง

* การประกาศเกียรติคุณศิลปินแห่งชาติของนายนนทิวรรษ จันทนะผะลิน 

## แหล่งข้อมูลอื่น
* ทำเนียบศิลปินแห่งชาติทั้งหมด สำนักงานคณะกรรมการวัฒนธรรมแห่งชาติ กระทรวงวัฒนธรรม 

หมวดหมู่:ประติมากรชาวไทย
หมวดหมู่:ศิลปินชาวไทย
หมวดหมู่:ศิลปินแห่งชาติสาขาทัศนศิลป์
หมวดหมู่:ภาคีสมาชิกราชบัณฑิตยสถาน
หมวดหมู่:บุคคลจากคณะจิตรกรรมประติมากรรมและภาพพิมพ์ มหาวิทยาลัยศิลปากร
หมวดหมู่:อาจารย์คณะศิลปกรรมศาสตร์
หมวดหมู่:บุคคลจากคณะศิลปกรรมศาสตร์ มหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
หมวดหมู่:บุคคลจากจังหวัดพระนคร
คอมแอร์ (แอฟริกาใต้)

**คอมแอร์** () เป็นอดีตสายการบินสัญชาติแอฟริกาใต้ ที่ดำเนินการเป็นธุรกิจแฟรนไชส์ของบริติชแอร์เวย์ และยังดำเนินงานเที่ยวบินราคาประหบัดผ่านสายการบินคูลูลาดอตคอม สายการบินมีสำนักงานใหญ่อยู่ที่โจฮันเนสเบิร์ก และมีฐานการบินหลักที่ท่าอากาศยานนานาชาติโออาร์ แทมโบ

## จุดหมายปลายทาง
* ภายในประเทศ: เคปทาวน์, โจฮันเนสเบิร์ก, เดอร์บาน, พอร์ทอลิซาเบธ
* ระหว่างประเทศ: มอริเทียส, ลิฟวิงสโตน, วิคตอเรียฟอล, วินโฮก, ฮาราแร

### ข้อตกลงการบินร่วม
ก่อนการเลิกดำเนินงานคอมแอร์มีข้อตกลงการบินร่วมกับสายการบินต่างๆ ดังต่อไปนี้:
* แอร์ฟรานซ์
* คาเธ่ย์แปซิฟิค
* สายการบินเอทิฮัด
* เคนยาแอร์เวย์
* เคแอลเอ็ม
* กาตาร์แอร์เวย์

## ฝูงบิน
[thumb|[โบอิง 737-400 ของคอมแอร์]]
[thumb|[โบอิง 737-800 ของคอมแอร์]]
[thumb|[โบอิง 727|โบอิง 727-200 แอดวานซ์ของคอมแอร์]]
[thumb|[ดักลาส ดีซี-3 ของคอมแอร์]]
### ฝูงบินสุดท้าย
ก่อนเลิกดำเนินงาน คอมแอร์มีเครื่องบินประจำการในฝูงบินดังนี้:

### ฝูงบินในอดีต
คอมแอร์เคยให้บริการเครื่องบินดังต่อไปนี้:

## อ้างอิง

## แหล่งข้อมูลอื่น
* คอมแอร์  

หมวดหมู่:สายการบิน
หมวดหมู่:บริติชแอร์เวย์
หมวดหมู่:บริษัทที่ก่อตั้งในปี พ.ศ. 2489
หมวดหมู่:บริษัทของแอฟริกาใต้
หมวดหมู่:สายการบินที่ก่อตั้งในปี พ.ศ. 2489
ท่าอากาศยานนานาชาติโออาร์ แทมโบ

**ท่าอากาศยานนานาชาติโออาร์ แทมโบ** (OR Tambo International Airport) ตั้งอยู่ที่เมืองโจฮันเนสเบิร์ก ประเทศแอฟริกาใต้ เป็นท่าอากาศยานที่มีผู้ใช้บริการมากที่สุดในแอฟริกาใต้ และทวีปแอฟริกา รวมถึงเป็นท่าอากาศยานหลักของสายการบินเซาแอฟริกันแอร์เวย์

เดิมท่าอากาศยานแห่งนี้ชื่อว่า ท่าอากาศยานนานาชาติแจน สมัตส์ ตั้งชื่อตามรัฐบุรุษของแอฟริกาใต้ จนกระทั่งได้เปลี่ยนมาใช้ชื่อท่าอากาศยานนานาชาติโจฮันเนสเบิร์ก ในปีพ.ศ. 2537 และได้เปลี่ยนมาใช้ชื่อปัจจุบันในปีพ.ศ. 2549 ตามชื่อของอดีตประธานสภาครองเกรสแห่งชาติแอฟริกาใต้ โอลิเวอร์ เรจินัลด์ แทมโบ (Oliver Reginald Tambo)

## อาคารผู้โดยสาร และสายการบิน
* กาตาร์แอร์เวย์
* กาน่าอินเตอร์เนชั่นเนลแอร์ไลน์
* กาบอนแอร์ไลน์
* การบินไทย
* กูลูลาดอตคอม
* คาเธย์แปซิฟิก
* เคนย่าแอร์เวย์
* เคแอลเอ็ม
* แควนตัส
* แคเมอรูนแอร์ไลน์
* ซาอุดิอาระเบียนแอร์ไลน์
* เซโฟเฟน
* เซาแอฟริกันแอร์เวย์
** แมงโก
** แอร์ลิงก์
** เซาแอฟริกันเอ็กซ์เพรส
* แซมเบียนแอร์เวย์
* เดลต้า แอร์ไลน์
* เนชั่นไวด์แอร์ไลน์
* บริติชแอร์เวย์
** คอมแอร์
* เบลล์วิวแอร์ไลน์
* ฟลายโกลบสแปน
* มาเลเซียแอร์ไลน์
* เยเมเนีย
* ราวันดาร์เอ็กซ์เพรส
* ลุฟต์ฮันซา
* แลงฮาสแอร์ เดอ โมแซมบิก
* วันไทม์
* เวอร์จิ้นไนจีเรียแอร์เวย์
* เวอร์จิ้นแอตแลนติกแอร์เวย์
* สวิสอินเตอร์เนชั่นเนลแอร์ไลน์
* สิงคโปร์แอร์ไลน์
* อินเตอร์แอร์เซาแอฟริกา
* อียิปต์แอร์
* เอติฮัดแอร์ไลน์
* เอธิโอเปียนแอร์ไลน์
* เอมิเรตส์
* เอลอัล
* แองโกลาแอร์ชาร์เตอร์
* แอร์โคโมเรสอินเตอร์เนชั่นเนล
* แอร์ซิมบับเว
* แอร์ซีย์เคลเลส
* แอร์แทนซาเนีย
* แอร์นามิเบีย
* แอร์บอตสวานา
* แอร์ฟรานซ์
* แอร์มอริเทียส
* แอร์มาดากัสการ์
* แอร์มาลาวี
* แอร์ออสตรัล
* โอลิมปิกแอร์ไลน์
* ไอบีเรีย
* เฮวาโบราแอร์เวย์

### สายการบินขนส่งสินค้า
* คาร์โกลักซ์
* ดีเอเอสแอร์คาร์โก
* ทรามอนแอร์
* ฟาสต์แอร์
* มาร์ตินแอร์ คาร์โก
* ลุฟต์ฮันซาคาร์โก
* วิมบีดีราแอร์เวย์
* สิงคโปร์แอร์ไลน์คาร์โก
* เอ็มเคแอร์ไลน์
* เอมิเรตส์สกายคาร์โก
* แอตลาสแอร์
* แอฟริกันอินเตอร์เนชั่นเนลแอร์เวย์
* โอเชียนแอร์ไลน์

## แหล่งข้อมูลอื่น

* ท่าอากาศยานนานาชาติโออาร์ แทมโบ  

 
อ
เซ็ตสึโกะ ฮาระ

**เซ็ตสึโกะ ฮาระ** () (17 มิถุนายน พ.ศ. 2463 – 5 กันยายน พ.ศ. 2558) เซ็ตสึโกะเกิดที่นครโยโกฮามะ จังหวัดคานางาวะ เซ็ตสึโกะเป็นดาราหญิงที่มีชื่อเสียงในยุค 1940-1960 มักจะได้รับบทบาทการแสดงในหนังของยาซูจิโร โอซุ เสมอ และยังได้แสดงในหนังของอากิระ คูโรซาวะ, มิกิโอะ นารูเซะ และผู้กำกับคนอื่น ๆ ในสมัยนั้น 

เซ็ตสึโกะ ฮาระ มีกรุปเลือดในหมู่โลหิตโอ ชื่อจริงของเซ็ตสึโกะ ฮาระคือ มาซาเอะ ไอดะ (Masae Aida)

## ประวัติ
สื่อมวลชนในญี่ปุ่นสมัยนั้น เรียกเธอว่า "ผู้หญิงในอุดมคติ" เนื่องจากบทบาทที่เธอได้รับแสดงนั้น ส่วนใหญ่จะเป็นบทหญิงสาวที่มีจิตใจดีงามเป็นเสียส่วนใหญ่ และเป็นตัวแทนของนางเอกในยุค 1950s ของอุตสาหกรรมภาพยนตร์ญี่ปุ่นเลยทีเดียว แต่ภายในปี พ.ศ. 2505 เธอก็เลิกงานแสดงทั้งหมด โดยไม่มีใครทราบสาเหตว่าเธอออกจากวงการเพราะว่าอะไร และหันไปใช้ชีวิตเงียบ ๆ ในคามากูระ โดยที่ไม่ยอมให้สัมภาษณ์กับสื่อมวลชนและไม่ยอมให้ใครถ่ายรูปอีกหลังจากนั้น กระทั่งเสียชีวิตด้วยโรคปอดบวมเมื่อวันที่ 5 กันยายน พ.ศ. 2558 ขณะอายุ 95 ปี

บทบาทสุดท้ายที่เธอแสดงในวงการภาพยนตร์คือ ริกุ เป็นภรรยาของ Oishi Yoshio ในหนังเรื่อง Chūshingura

## หนังในยุคหลังที่อ้างอิงถึงฮาระ
ในปี พ.ศ. 2544 ซาโตชิ คง ได้กำกับหนังเรื่อง Sennen joyû (Millenium Actress) ซึ่งตัวเอกสาวในเรื่องชื่อชิโยโกะ ซึ่งเนื้อเรื่องในหนังได้อิทธิพลมาจากเซ็ตสึโกะ ฮาระ

## แหล่งข้อมูลอื่น

* IMDb Profile
* JMDb Profile (in Japanese)
* บทความของเซ็ตสึโกะ ฮาระ โดยโดนัลด์ ริชชี่ 
* ประวัติของเซ็ตสึโกะ ฮาระ

หมวดหมู่:นักแสดงหญิงชาวญี่ปุ่น
หมวดหมู่:บุคคลจากโยโกฮามะ
หมวดหมู่:เสียชีวิตจากโรคปอด
หนัง

**หนัง**  อาจหมายถึง

* หนังสัตว์
* ผิวหนัง
* ภาพยนตร์ ใช้ในภาษาพูด
* หนังกลางแปลง
* หนังตะลุง มหรสพเชิดในจอ
* หนังใหญ่ มหรสพเชิดนอกจอ
* ขนุนหนัง ขนุนพันธุ์หนึ่ง
เดชคัมภีร์เทวดา

**เดชคัมภีร์เทวดา** (, ; *กว่างหลิงซ่าน*) เป็นภาพยนตร์จีนกำลังภายใน นำแสดงโดย แซม ฮุย กำกับโดย หูจินเฉวียน อำนวยการสร้างโดย ฉีเคอะ ออกฉายในปี พ.ศ. 2533 (ค.ศ. 1990) ความยาว 120 นาที ภาพยนตร์มีภาค 2 คือ เดชคัมภีร์เทวดา 2 (The Swordsman 2, 1992) และภาค 3 เดชคัมภีร์เทวดา 3 หมื่นปีมีข้าคนเดียว (The Swordsman 3; The East is Red, 1993)

## เนื้อเรื่องย่อ
เหล็งฮู้ชง (แซม ฮุย) เป็นศิษย์เอกสำนักหัวซาน เป็นศิษย์ของงักปุ๊กคุ้ง เจ้าสำนักหัวซาน เหล็งฮู้ชงเป็นคนไม่มีพรสวรรค์ด้านการฝึกวิชา แต่เป็นคนชอบสนุกสนานรื่นเริงและจริงใจกับคนรอบด้าน เขาได้ออกเดินทางผจญภัยไปในยุทธภพและได้พบกับฟงชิงหยาง ผู้เฒ่าพเนจรผู้ก่อตั้งสำนักหัวซาน  ฟงชิงหยางได้สอนวิชากระบี่โต๊ะโกให้แก่เหล็งฮู้ชง ทำให้เหล็งฮู้ชงกลายเป็นผู้เยี่ยมยุทธ และท้ายที่สุด งักปุ๊กคุ้ง อาจารย์ของเหล็งฮู้ชง ผู้ที่เหมือนว่าจะเป็นผู้ดีแต่จริง ๆ แล้วต้องการจะครอบครองคัมภีร์ทานตะวันเพื่อเป็นเจ้ายุทธจักร ผู้ดีเป็นผู้ร้าย มีแต่เพียงเหล็งฮู้ชง บุคคลที่ไม่เอาไหนเท่านั้น ที่สามารถจะร้องเพลงเยาะเย้ยยุทธจักรได้อย่างแท้จริง เป็นการฉีกแนวภาพยนตร์ที่พระเอกกลายเป็นผู้ที่ไม่ได้เก่งกล้ากว่าคนอื่นมากที่สุดแต่อย่างใด

## ความนิยม
เดชคัมภีร์เทวดา เป็นภาพยนตร์ที่สร้างมาจากนวนิยายเรื่องกระบี่เย้ยยุทธจักรของกิมย้ง ซึ่งถือได้ว่าเป็นนิยายเสียดสีล้อเลียนการเมืองของจีนในปี พ.ศ. 2510 ใจความสำคัญอยู่ที่ผู้ที่ดูเหมือนจะเป็นผู้ดีแต่จริง ๆ แล้วเป็นผู้ร้าย และบุคคลธรรมดา ๆ ที่ไม่โดดเด่น ไม่เอาไหน ต่างหากคือบุคคลที่จริงใจ และยิ้มเย้ยยุทธจักรได้อย่างแท้จริง 

ภาพยนตร์ประสบความสำเร็จอย่างมากในการออกฉาย รวมทั้งในประเทศไทยด้วย และมีการสร้างภาคต่อตามมาใน เดชคัมภีร์เทวดา 2 ที่นำแสดงโดย หลี่เหลียนเจี๋ย, หลินชิงเสีย ในปี พ.ศ. 2535 และ ภาค 3 ในปี พ.ศ. 2536 ตอน บูรพาไม่แพ้ (The East is Red) นำแสดงโดย หลินชิงเสีย รับบทเป็น ตงฟางปุ๊ป้าย, หวังจู่เสียน อีกทั้งได้ถูกสร้างออกมาเป็นละครโทรทัศน์อีกหลายต่อหลายครั้งในภายหลัง และยังเป็นภาพยนตร์ที่สร้างชื่อให้แก่ ฉีเคอะ ผู้อำนวยการสร้างเป็นอย่างมากอีกด้วย ซึ่งต่อมาได้เป็นผู้กำกับเองในภาค 2 และภาค 3 อีกด้วย

## ดูเพิ่ม
* กระบี่เย้ยยุทธจักร

หมวดหมู่:ภาพยนตร์ฮ่องกง
ด
ด
หมวดหมู่:ภาพยนตร์ไตรภาค
หมวดหมู่:ภาพยนตร์ปฐมบท
หมวดหมู่:ภาพยนตร์ที่กำกับโดย หู จินเฉวียน
หมวดหมู่:ภาพยนตร์ภาษาจีนกวางตุ้ง
ตะลุยแดนศักดิ์สิทธิ์

**ตะลุยแดนศักดิ์สิทธิ์ หรือ เหนือพยัคฆ์** ชื่อภาษาไทยของภาพยนตร์จีนกำลังภายในเรื่อง **A Touch of Zen** (ภาษาจีนกลาง : 侠女, *เสียหนี่ว์*) นำแสดงโดย ไป๋อิง, สีว์เฟิง, สือเจวี้ยน, เถียนเผิง กำกับการแสดงโดย หูจินเฉวียน ความยาว 188 นาที ออกฉายเมื่อปี พ.ศ. 2514

## เนื้อเรื่องย่อ
หญิงชาวบ้าน หยางห่วยชิง (สีว์เฟิง) ที่อาศัยอยู่กับแม่ผู้ชรา ที่ต้องหลบหนีการตามล่าของขันทีชั่วช้ากลุ่มหนึ่ง เธอมาหาที่หลบภัยอยู่ในหมู่บ้านแห่งหนึ่ง ที่ต่อมาได้รับความช่วยเหลือจากกลุ่มพระลึกลับ และบัณฑิตนาม กู้เสิ่งไจ (สือเจวี้ยน) ผู้ชื่นชอบการวาดภาพและชีวิตที่เรียบง่ายมากกว่าการสอบแข่งขันเป็นข้าราชการ จากนั้นการผจญภัยที่น่าตื่นตาตื่นใจจึงได้เริ่มขึ้น

## สิ่งที่ภาพยนตร์ได้ให้ไว้
A Touch of Zen เป็นภาพยนตร์สี 70 มิลลิเมตร (70 มม.) ที่สร้างมาจากนิยายเรื่องโปเยโปโลเยส่วนหนึ่ง ในตอนที่มีชื่อว่า "จอมยุทธหญิง" (侠女, *เสียหนี่ว์*) แต่เดิมมีความยาวทั้งสิ้น 200 นาที แต่ได้ถูกตัดให้เหลือ 188 นาที เป็นภาพยนตร์ที่ละเมียดละไมในการถ่ายทำ การกำกับศิลป์ การถ่ายภาพและการตัดต่อที่ยอดเยี่ยม มีฉากที่เข้าขั้นคลาสสิก เช่น ฉากต่อสู้ในป่าไผ่ถือเป็นฉากประทับใจที่กลายเป็นแรงบันดาลใจให้กับผู้กำกับหนังรุ่นหลังอย่าง อั้งลี่ นำมาใช้ในภาพยนตร์กำลังภายในเรื่อง พยัคฆ์ระห่ำ มังกรผยองโลก ในปี พ.ศ. 2543 และจางอี้โหมว ใน จอมใจบ้านมีดบิน ในปี พ.ศ. 2547 อีกด้วย

A Touch of Zen สร้างขึ้นในปี พ.ศ. 2512 มีความโดดเด่นในการนำเสนอปรัชญาเต๋าแบบเซน ออกฉายครั้งแรกในปี พ.ศ. 2514 ที่ฮ่องกงและไต้หวันแต่ไม่ค่อยได้รับความสนใจจากผู้ชมเท่าที่ควร จนเมื่อภายหลังในปี พ.ศ. 2518 ภาพยนตร์ได้รับรางวัลเทคนิคพิเศษ จากเทศกาลภาพยนตร์เมืองคานส์ ครั้งที่ 28 ซึ่งนับเป็นภาพยนตร์จากจีนเรื่องแรกที่ได้รับการยอมรับในสายตาชาวโลก ภาพยนตร์เรื่องนี้จึงเริ่มมีความสำคัญต่อวงการหนังจีนในเวลาต่อมา
       
ในวาระครบรอบ 100 ปี ของภาพยนตร์จีนในปี พ.ศ. 2548 A Touch of Zen ยังได้รับเลือกให้เป็น 1 ใน 4 ภาพยนตร์จีนดีเด่นของโลก ที่จัดอันดับโดยนิตยสารไทม์อีกด้วย
และได้รับการยกย่องให้เป็นหนังกำลังภายในที่ดีที่สุดในรอบร้อยปี และได้รับการจัดอันดับให้เป็นภาพยนตร์จีนที่ดีที่สุดเป็นอันดับที่ 9 ในวาระครอยรอบ 100 ปี ของภาพยนตร์จีนในปี พ.ศ. 2560

## อ้างอิง

## แหล่งข้อมูลอื่น
*

หมวดหมู่:ภาพยนตร์ฮ่องกง
หมวดหมู่:ภาพยนตร์ฮ่องกงที่ออกฉายในปี พ.ศ. 2514
หมวดหมู่:ภาพยนตร์กำลังภายใน
หมวดหมู่:ภาพยนตร์ที่กำกับโดย หู จินเฉวียน
หงส์ทองคะนองศึก

**หงส์ทองคะนองศึก** ชื่อภาษาไทยของภาพยนตร์จีนกำลังภายในเรื่อง **Come Drink with Me** (ภาษาจีนกลาง : 大醉侠, *ต้าจุ้ยเสีย*) นำแสดงโดย เจิ้งเพ่ยเพ่ย, เยี่ยหัว กำกับโดย หูจินเฉวียน ความยาว 91 นาที ออกฉายในปี พ.ศ. 2509

## เนื้อเรื่องย่อ
*นางแอ่นทอง* (金燕子) (จางเพ่ยเพ่ย) ออกเดินทางไปช่วยพี่ชาย ที่ถูกกลุ่มโจรเอาไว้เป็นตัวประกันต่อรองสำหรับ แลกเปลี่ยนตัวหัวหน้าโจร และการเดินหน้าลุยเดี่ยวของเธอ ก็เผชิญอุปสรรคอย่างคาดไม่ถึง แต่โชคดีที่มีขอทานขี้เมา ลึกลับ เข้ามาช่วยไว้ได้

## สิ่งที่ภาพยนตร์ได้ให้ไว้
เจิ้งเพ่ยเพ่ย ราชินีนักบู๊โด่งดังมาจากการแสดงภาพยนตร์เรื่องนี้ จากบทของ จินเยี่ยนจื่อ (*นางแอ่นทอง*, 金燕子) ซึ่งในขณะนั้นเธออายุได้เพียง 19 ปี ผ่านการแสดงภาพยนตร์และละครมาเพียงไม่กี่เรื่อง แต่หูจินเฉวียนผู้กำกับได้เล็งเห็นพรสวรรค์ในตัวเธอ ว่าสามารถรับบท จินเยี่ยนจื่อ จอมยุทธสาวที่เดินทางไปช่วยพี่ชายได้ หูจินเฉวียนได้หาครูมวยมาฝึกสอนให้แก่เธอ เมื่อภาพยนตร์ประสบความสำเร็จ เจิ้งเพ่ยเพ่ย จึงกลายเป็นราชินีนักบู๊อันดับหนึ่งตลอดกาลของวงการภาพยนตร์จีน 

Come Drink with Me เป็นผลงานชิ้นเอกชิ้นหนึ่งของ หูจินเฉวียน ซึ่งต่อมาได้รับการยกย่องว่าเป็น ปรมาจารย์หนังกำลังภายใน ภาพยนตร์เรื่องนี้เทียบได้กับ A Touch of Zen ผลงานในชิ้นถัดมาของเขา ภาพยนตร์ประสบความสำเร็จอย่างมากในการออกฉาย และได้ฉายในต่างประเทศ เช่น นิวยอร์ก, โตเกียว และเทศกาลภาพยนตร์เมืองคานส์ จนมีการสร้างภาคต่อมาเป็นภาค 2 ด้วย ในชื่อ "Golden Swallow" ในปี พ.ศ. 2530

ในปี พ.ศ. 2546 ในประเทศไทย บริษัทซีวีดี อินเตอร์เนชั่นแนล ได้ออกภาพยนตร์เรื่องนี้เป็นวีซีดีและดีวีดีออกจำหน่ายด้วย

## แหล่งข้อมูลอื่น
* ข้อมูลและรายละเอียดภาพยนตร์
หมวดหมู่:ภาพยนตร์จีน
หมวดหมู่:ภาพยนตร์ที่ออกฉายในปี พ.ศ. 2509
หมวดหมู่:ภาพยนตร์กำลังภายใน
หมวดหมู่:ภาพยนตร์ที่กำกับโดย หู จินเฉวียน
ท่าอากาศยานนานาชาติชูบุเซ็นแทรร์

**ท่าอากาศยานนานาชาติชูบุเซ็นแทรร์** ()  ตั้งอยู่ในพื้นที่ถมทะเล ชานเมืองนาโงยะ ประเทศญี่ปุ่น เป็นท่าอากาศยานแห่งใหม่ที่ตั้งขึ้นมาแทนท่าอากาศยานนานาชาติชูบุ (Chubu International Airport) โดยสร้างขึ้นเพื่อรองรับงานเอ็กซ์โป 2005 ที่จังหวัดไอจิ เนื่องจากสภาพที่ตั้งทางภูมิศาสตร์ที่อยู่กึ่งกลางประเทศญี่ปุ่น จึงสามารถเป็นศูนย์กลางการเดินทางทางอากาศของประเทศที่สำคัญ มีลักษณะพิเศษคือมีพื้นที่พาณิชยกรรมแยกอยู่บนชั้นหนึ่งของอาคารผู้โดยสาร เรียกว่า แอร์ซิตี (Aircity) ประกอบด้วยพื้นที่ขายของแบบตะวันตก แบบญี่ปุ่น และพื้นที่พักผ่อน เช่น โรงอาบน้ำแร่ ทำให้นอกจากเป็นท่าอากาศยานแล้ว ยังเป็นแหล่งท่องเที่ยวของประชาชนในจังหวัดไอจิและพื้นที่ใกล้เคียง สามารถเดินทางระหว่างตัวเมืองนาโงยะได้รถไฟฟ้าความเร็วสูง ภายในเวลา 20 นาที

## สายการบิน

## สมุดภาพ

ไฟล์:Centair01.jpg|บรรยากาศแอร์ซิตีในท่าอากาศยาน
ไฟล์:Centair02.jpg|ที่นั่งในอาคารเทียบเครื่องบิน
ไฟล์:Centair03.jpg|ส่วนอาคารผู้โดยสาร
ไฟล์:Centair04.jpg|จุดชมวิวบนดาดฟ้าอาคารผู้โดยสาร


## ดูเพิ่ม
* รายชื่อท่าอากาศยานในประเทศญี่ปุ่น

## อ้างอิง

## แหล่งข้อมูลอื่น

* เว็บไซต์ทางการท่าอากาศยานนานาชาตินะโกะยะ

ช
หมวดหมู่:เกาะที่มนุษย์สร้างขึ้น
หมวดหมู่:การขนส่งในจังหวัดไอจิ
หมวดหมู่:นาโงยะ
หมวดหมู่:สิ่งก่อสร้างในจังหวัดไอจิ
หมวดหมู่:ท่าอากาศยานที่ก่อตั้งในปี พ.ศ. 2548
หมวดหมู่:โทโกนาเมะ
ทะเลสาบชอบันนะกังกะมอก

thumb|300px|ป้ายแสดงชื่อเต็มของทะเลสาบ ''''

**ทะเลสาบชอบันนะกังกะมอก** () หรือที่รู้จักกันในชื่อ **ทะเลสาบเว็บสเตอร์** () เป็นทะเลสาบในเมืองเว็บสเตอร์ รัฐแมสซาชูเซตส์ สหรัฐอเมริกา มีพื้นที่ 

ชื่อเต็มของทะเลสาบแห่งนี้คือ *Chargoggagoggmanchauggagoggchaubunagungamaugg* (; : ชาร์กอกะกอกแมนชอกะกอกชอบันนะกังกะมอก) มีความยาว 45 ตัวอักษร ซึ่งเป็นชื่อสถานที่ที่ยาวที่สุดในสหรัฐอเมริกา

## อ้างอิง

## แหล่งข้อมูลอื่น

* ประวัติของทะเลสาบ 
* แผนที่ของทะเลสาบ 

ชอบันนะกังกะมอก
หมวดหมู่:ธรณีสัณฐานในรัฐแมสซาชูเซตส์
ขี่ม้าก้านกล้วย

**ขี่ม้าก้านกล้วย** เป็นการละเล่นเด็กไทย โดยอาศัยก้านกล้วยที่ปลูกไว้ตามบริเวณข้างบ้านและในสวน ซึ่งผู้ใหญ่มักทำให้เด็ก ๆ เล่นเพื่อความสนุกเพลิดเพลิน และเป็นการฝึกความแข็งแรงไปในตัว

## ประโยชน์
# การทำท่าเหมือนม้า ทำให้เด็กมีจินตนาการ และกล้าแสดงออก
# เป็นการออกกำลังกายอย่างดี
# รักษาประเพณีพื้นบ้านของไทย

## การเรียกชื่อ
ในภาษาอังกฤษ ราชบัณฑิตยสถาน ได้กำหนดชื่อภาษาอังกฤษของการละเล่นนี้ ไว้ว่า “Banana rib hobbyhorse riding” จะไม่ใช้การทับศัพท์เนื่องจากไม่สามารถสื่อความหมายได้

## วิธีการทำ
วัตถุดิบนั้น ทั้งหาง่ายมากและไม่ต้องเสียเงินเลย เพราะสิ่งที่ต้องใช้ก็คือ ต้นกล้วยนั่นเอง ตัดต้นกล้วยมาในลักษณะรูปร่างที่ผอมยาวเล็กน้อย จากนั้นก็ทำรูปร่างให้เหมือนกับคอม้า

## วิธีการเล่น
วิธีการเล่นคือ ขึ้นขี่บนก้านกล้วย แล้วออกวิ่ง จากนั้นส่งเสียงร้อง ฮี้ฮี้ แต่ถ้ามีผู้เล่น 2 คนขึ้นไป ก็สามารถจัดเป็นการแข่งขันขึ้นได้ โดยฝ่ายไหนวิ่งเร็วที่สุด ก็จะเป็นผู้ชนะ

## ขี่ม้าก้านกล้วยกับปัจจุบัน
ปัจจุบันนี้ การขี่ม้าก้านกล้วยเริ่มเลือนหายไปจากสังคมปัจจุบัน เนื่องจากสภาพสังคมและยุคสมัยที่เปลี่ยนแปลงไปจากแต่ก่อน จึงทำให้การละเล่นเด็กไทยต่าง ๆ ลดลงไปมาก

แต่การขี่ม้าก้านกล้วยก็ยังสามารถพบได้ตามงานวัฒนธรรมต่าง ๆ ที่จัดขึ้นเป็นครั้งคราว และยังกลายเป็นสัญลักษณ์ (Logo) ในงานต่าง ๆ ที่สื่อความเป็นเอกลักษณ์และวัฒนธรรมไทย เช่น ตัวนำโชคของการแข่งขันกีฬาเยาวชนแห่งชาติครั้งที่ 20 หรือ สุโขไทเกมส์ เป็นเด็กชายผมจุกเล่นขี่ม้าก้านกล้วย

## อ้างอิง

## ดูเพิ่ม
* การละเล่นเด็กไทย

## แหล่งข้อมูลอื่น
* การละเล่นเด็กไทย  - เว็บไซต์สารานุกรมไทยสำหรับเยาวชนฯ

หมวดหมู่:การละเล่นเด็กไทย
หมวดหมู่:กล้วยในวัฒนธรรม
วอร์เนอร์บราเธอส์

**บริษัทวอร์เนอร์บราเธอส์เอ็นเทอร์เทนเมนต์** () (หรือรู้จักกันในชื่อ **วอร์เนอร์บราเธอส์** หรืออักษรย่อ **WB**) เป็นกลุ่มบริษัทผลิตสื่อมวลชนและความบันเทิงขนาดใหญ่สัญชาติอเมริกัน สำนักงานใหญ่ตั้งอยู่ที่ วอร์เนอร์บราเธอส์สตูดิโอส์คอมเพล็กซ์ ใน เบอร์แบงก์, แคลิฟอร์เนีย เป็นแผนกของวอร์เนอร์บราเธอส์ดิสคัฟเวอรี ก่อตั้งเมื่อปี ค.ศ. 1923 โดยพี่น้องวอร์เนอร์ได้แก่ แฮร์รี, อัลเบิร์ต, แซมและแจ็ก วอร์เนอร์ หลังบริษัทก่อตั้งก็ได้กลายเป็นผู้นำอุตสาหกรรมภาพยนตร์อเมริกัน ก่อนจะมีการกระจายไปยังสื่อแอนิเมชัน,  โทรทัศน์และวิดีโอเกม เป็นหนึ่งใน "บิกไฟว์" ของสตูดิโอภาพยนตร์อเมริกันรายใหญ่และเป็นสมาชิกของสมาคมภาพยนตร์ (เอ็มพีเอ)

บริษัทเป็นที่รู้จักกันดีในส่วนของแผนกผลิตภาพยนตร์ วอร์เนอร์บราเธอส์พิกเชอส์กรุป ประกอบด้วย  วอร์เนอร์บราเธอส์พิกเชอส์, นิวไลน์ซินีมา, เดอะวอร์เนอร์แอนิเมชันกรุป, แคสเซิลร็อคเอ็นเทอร์เทนเมนต์และดีซีฟิล์มส์ นอกจากนี้ ยังมีบริษัทที่ผลิตและเผยแพร่รายการโทรทัศน์และสื่ออื่น ๆ ได้แก่ วอร์เนอร์บราเธอส์เทเลวิชัน, สตูดิโอสร้างแอนิเมชัน วอร์เนอร์บราเธอส์แอนิเมชันและการ์ตูนเน็ตเวิร์กสตูดิโอส์, สำนักพิมพ์หนังสือการ์ตูน ดีซีคอมิกส์, บริษัทพัฒนาและจัดจำหน่ายวิดีโอเกม วอร์เนอร์บราเธอส์อินเทอแรกทีฟเอ็นเทอร์เทนเมนต์, ช่องโทรทัศน์เคเบิล การ์ตูนเน็ตเวิร์ก, อดัลต์สวิม, บูมเมอแรงและเทิร์นเนอร์คลาสสิกมูฟวี และเครือข่ายโทรทัศน์ เดอะซีดับเบิลยู ซึ่งถือหุ้นส่วน 50% ร่วมกับไวอาคอมซีบีเอส วอร์เนอร์บราเธอส์ยังมีแผนกอื่น ๆ ที่เชี่ยวชาญในเรื่องการตีพิมพ์, การขายสินค้า, เพลง, ละครเวทีและสวนสนุก บักส์ บันนี ตัวละครการ์ตูนซึ่งเป็นส่วนหนึ่งการ์ตูนชุด *[[ลูนีตูนส์]]* เป็นตัวนำโชคอย่างเป็นทางการของบริษัท

## ประวัติ
### การก่อตั้ง
ชื่อของบริษัทมาจากพี่น้องผู้ก่อตั้งวอร์เนอร์ (เกิดนามสกุล *วอนสกอลาเซอร์* หรือ *วอนซาล* ก่อนการแผลงเป็นอังกฤษ) : ประกอบด้วย แฮร์รี, อัลเบิร์ต, แซมและแจ็ก วอร์เนอร์ แฮร์รี, อัลเบิร์ตและแซมอพยพมากับพ่อแม่ชาวยิวโปแลนด์ของพวกเขาตั้งแต่ยังเด็ก ไปยังแคนานาจาก คราสไนซิเอลซ์, คองเกรสโปแลนด์, ส่วนหนึ่งของจักรวรรดิรัสเซีย เช่นเดียวกับในครอบครัวผู้อพยพอื่น ๆ เด็กบางคนค่อย ๆ ได้รับชื่อที่มาจากการแผลงเป็นอังกฤษของภาษายิดดิชของพวกเขา ชมูเอล วอนซาล กลายเป็น ซามูเอล วอร์เนอร์ ชื่อเล่น แซม

แจ็ก น้องชายคนเล็กเกิดที่ ลอนดอน, ออนทาริโอ พี่ชายคนโตสามคนเริ่มทำธุรกิจโรงภาพยนตร์ หลังได้เครื่องฉายภาพยนตร์ ซึ่งพวกเขาฉายภาพยนตร์ในเมืองเหมืองแร่ของรัฐเพนซิลเวเนียและรัฐโอไฮโอ ในช่วงแรก แซมและอัลเบิร์ต วอร์เนอร์ ลงทุน 150 ดอลลาร์สหรัฐ เพื่อนำเสนอ *[[ไลฟ์ออฟแอนอเมริกันไฟเออร์แมน]]* และ *[[เดอะเกรตเทรนรอบเบอรี (ภาพยนตร์ พ.ศ. 2446)|เดอะเกรตเทรนรอบเบอรี]]* พวกเขาเปิดโรงภาพยนตร์แห่งแรกชื่อว่า เดอะแคสเคด ใน นิวแคสเซิล, เพนซิลเวเนีย เมื่อปี ค.ศ. 1903

### วอร์เนอร์บราเธอร์สดิสคัฟเวอรี
ในเดือนพฤศจิกายน ค.ศ. 2022 เจมส์ กันน์และปีเตอร์ ซาฟราน ได้เข้าดำรงตำแหน่งประธานร่วมและซีอีโอของ ดีซี ฟิล์มส์ ซึ่งต่อมาได้เปลี่ยนชื่อเป็นดีซีสตูดิโอส์ สตูดิโอนี้กลายเป็นหน่วยงานอิสระของวอร์เนอร์บราเธอร์สดิสคัฟเวอรี

เมื่อวันที่ 5 ธันวาคม ค.ศ. 2025 เน็ตฟลิกซ์ประกาศว่ามีความตั้งใจจะซื้อวอร์เนอร์บราเธอร์ส ในมูลค่า 82.7 พันล้านดอลลาร์

## อ้างอิง

## แหล่งข้อมูลอื่น
* เว็บไซต์อย่างเป็นทางการ


หมวดหมู่:ธุรกิจภาพยนตร์
หมวดหมู่:สถานีโทรทัศน์
หมวดหมู่:บริษัทของสหรัฐ
หมวดหมู่:บริษัทผลิตภาพยนตร์ของสหรัฐ
หมวดหมู่:บริษัทการบันเทิงของสหรัฐ
หมวดหมู่:รัฐแคลิฟอร์เนีย
หมวดหมู่:บริษัทอเมริกันที่ก่อตั้งในปี พ.ศ. 2466
หมวดหมู่:บริษัทในเครือของไทม์วอร์เนอร์
WB

**WB** หรือ **wb** อาจหมายถึง
* วอร์เนอร์บราเธอส์ (Warner Bros.) บริษัทผลิตภาพยนตร์ขนาดใหญ่ในสหรัฐอเมริกา
* ไวต์บาลานซ์ (white balance) การวัดอุณหภูมิของแสง ใช้กันมากในกล้องดิจิทัล
สำนักพิมพ์มติชน

**สำนักพิมพ์มติชน** เป็นสำนักพิมพ์ในเครือมติชน โดยผลิตหนังสือเล่ม หนังสือฉบับกระเป๋าหลากหลายประเภท ทั้งสารคดี นวนิยาย เกร็ดความรู้ ท่องเที่ยว

## แหล่งข้อมูลอื่น
* เว็บไซต์ของสำนักพิมพ์มติชน

มติชน
หมวดหมู่:เครือมติชน
ชัยชนะของสถาบันสถาปนา

**ชัยชนะของสถาบันสถาปนา** () เป็นนิยายวิทยาศาสตร์ แต่งโดยเดวิด บริน ใน ค.ศ. 1999 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น

*ชัยชนะของสถาบันสถาปนา* ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และฝ่าวิกฤตสถาบันสถาปนา (Foundation and Chaos) เนื้อเรื่องจะอยู่ระหว่างฝ่าวิกฤตสถาบันสถาปนา และสถาบันสถาปนา เล่มแรก

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
ฝ่าวิกฤตสถาบันสถาปนา

**ฝ่าวิกฤตสถาบันสถาปนา** () เป็นนิยายวิทยาศาสตร์ แต่งโดยเกรก แบร์ ใน ค.ศ. 1998 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง ต่อจากสุดหนทางสถาบันสถาปนา (Foundation's Fear) และตามด้วยชัยชนะของสถาบันสถาปนา (Foundation's Triumph)

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
สุดหนทางสถาบันสถาปนา

**สุดหนทางสถาบันสถาปนา** (Foundation's Fear) เป็นนิยายวิทยาศาสตร์ แต่งโดยเกรกอรี เบนฟอร์ด ใน ค.ศ. 1997 โดยจับใจความในนวนิยายชุดสถาบันสถาปนาของไอแซค อสิมอฟ ฉบับภาษาไทยแปลโดย ดร. ยรรยงก์ เต็งอำนวย จัดพิมพ์โดยสำนักพิมพ์โปรวิชั่น

*สุดหนทางสถาบันสถาปนา*  ถือเป็นหนึ่งในนิยาย 3 เล่มชุดสถาบันสถาปนาไตรภาคที่สอง เล่มถัดไปคือ ฝ่าวิกฤตสถาบันสถาปนา (Foundation and Chaos) ตามด้วยชัยชนะของสถาบันสถาปนา (Foundation's Triumph)

หมวดหมู่:บันเทิงคดีแนววิทยาศาสตร์
หมวดหมู่:สถาบันสถาปนา
โกลเดนไมล์คอมเพล็กซ์

**โกลเดนไมล์คอมเพล็กซ์** (, ) เป็นอาคารเชิงพาณิชย์และที่อยู่อาศัยในกัลลัง ประเทศสิงคโปร์ ไม่ไดลจากสถานีเอ็มอาร์ทีนิโกลล์ไฮเวย์ ชื่อเดิมของอาคารคือ *Woh Hup Complex* ส่วนพาณิชย์ของอาคารมีร้านค้ารวม 411 ร้าน และที่จอดรถ 500 ที่ อาคารเป็นย่านชาติพันธุ์ที่สำคัญของคนไทยในสิงคโปร์

## อ้างอิง

หมวดหมู่:สิ่งก่อสร้างในประเทศสิงคโปร์
หมวดหมู่:อาคารที่อยู่อาศัยที่สร้างเสร็จในปี พ.ศ. 2516
หมวดหมู่:ก่อตั้งในประเทศสิงคโปร์ในปี พ.ศ. 2516
หมวดหมู่:ดินแดนแทรกทางชาติพันธุ์ในประเทศสิงคโปร์
หมวดหมู่:ชาวไทยพลัดถิ่นในทวีปเอเชีย
หมวดหมู่:ไทยทาวน์
ซิติเซนเคน

***ซิติเซนเคน*** () เป็นภาพยนตร์แนวดรามาผสมกับแนวลึกลับที่ฉายในปีค.ศ. 1941 จัดจำหน่ายโดยบริษัท RKO Pictures กำกับและแสดงนำโดย ออร์สัน เวลส์ เป็นภาพยนตร์เรื่องแรกของเขา เนื้อเรื่องภายในหนังเกี่ยวกับชีวิตของ ชาร์ล ฟอสเตอร์ เคน นักธุรกิจที่ร่ำรวยที่สุดคนหนึ่ง ซึ่งมีอิทธิพลอย่างมากในอุตสาหกรรมสื่อมวลชน และทำทุกๆอย่างเพื่อกุมอำนาจด้านสื่อเอาไว้ให้อยู่หมัดไม่ว่าจะใช้เล่ห์กลยังไงก็ตาม ก่อนที่เคนจะตายในคฤหาสน์ใหญ่โตมโฬหารอันสุดแสนลึกลับ ได้เอ่ยประโยคหนึ่งก่อนตายว่า "โรสบัด" (Rosebud)  ประโยคนี้เองที่ทำให้นักข่าวธรรมดาคนหนึ่งชื่อ เยเดดิอาห์ เลแลนด์ (โจเซฟ ค็อทเทน) แลแลนด์เกิดความสงสัยและติดต่อสอบถามทุกๆคนที่เคยร่วมงานหรือได้สนทนากับเคน ตัวหนังตั้งคำถามไว้ว่าเลแลนด์ จะทราบไหมว่าสิ่งที่เคนต้องการจะบอกต่อคนอื่นๆคืออะไรกันแน่

ในปี ค.ศ. 1998 สถาบันภาพยนตร์อเมริกันได้จัดให้ *ซิติเซนเคน* เป็นภาพยนตร์อันดับ 1 ของ AFI's 100 Years... 100 Movies ถูกจัดเป็นภาพยนตร์ยอดเยี่ยมอันดับต้น ๆ ของนักวิจารณ์ชื่อดังหลายคน และได้รับรางวัลออสการ์ สาขาบทภาพยนตร์ดั้งเดิมยอดเยี่ยม ในงานประกาศผลรางวัลออสการ์ ครั้งที่ 14

## แหล่งข้อมูลอื่น
* 
* The American Film Institute's "100 Greatest Movies" list 
* Original trailer 
* PBS: ''Citizen Kane''
* ''Bright Lights Film Journal'' Essay
* Roger Ebert: ''Citizen Kane'' 
* ''Time'' Magazine Top 100 
* Greatest films
* DVD Review
* Chicago's Citizen Kane 
* Two speeches from the movie in text and audio from AmericanRhetoric.com
* Robert Wise biography at Associated Content 

หมวดหมู่:ภาพยนตร์ที่ออกฉายในปี พ.ศ. 2484
หมวดหมู่:ภาพยนตร์อเมริกัน
หมวดหมู่:ภาพยนตร์ของบริษัท RKO
หมวดหมู่:ภาพยนตร์ขาวดำ
หมวดหมู่:ภาพยนตร์ฟิล์มนัวร์
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
EN

**EN**, **En**, หรือ **en** สามารถหมายถึง

* N, ตัวอักษรลำดับที่ 14 ในอักษรโรมัน
* ภาษาอังกฤษ (ISO 639-1 code)
* En (ซีริลลิก) (Н, н) อักษรซีริลลิกตัวหนึ่ง
* en (typography), a unit of measurement in typography
* เยน, หน่วยเงินตราของญี่ปุ่น(Rōmaji spelling)
* EN (cuneiform), ภาษาสุเมเรียน แปลว่า "lord" หรือ "lord priest"
* -en, an alternative plural suffix in hacker slang for words ending in the letter X, see boxen
* Ethylenediamine, in coordination chemistry shorthand
* En, form of the Finnish negative verb
ออร์สัน เวลส์

**จอร์จ ออร์สัน เวลส์** () (6 พฤษภาคม, ค.ศ. 1915 - 10 ตุลาคม, ค.ศ. 1985) เป็นผู้กำกับภาพยนตร์ชาวอเมริกัน เคยได้รับรางวัลอเคเดมีอวอร์ด ,นักเขียนบท ,ผู้กำกับละคร,โปรดิวซ์เซอร์ภาพยนตร์ และนักแสดงหนัง,ละครและวิทยุ

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายอังกฤษ
เอ็ม (เจมส์ บอนด์)

**เอ็ม** เป็นตัวละครในนิยายชุดเจมส์ บอนด์ แต่งโดยเอียน เฟลมมิง ซึ่งรวมถึงภาพยนตร์และวิดีโอเกมในชุดเจมส์ บอนด์ด้วย

"เอ็ม" เป็นรหัสเรียกตำแหน่งหัวหน้าหน่วยงานสืบราชการลับของสหราชอาณาจักร (MI6) เชื่อกันว่าเอียน เฟลมมิงนั้นได้แรงบันดาลใจมาจากผู้อำนวยการหน่วยสืบราชการลับคนแรกเซอร์แมนสฟิลด์ สมิธ-คัมมิง (Mansfield Smith-Cumming) ซึ่งใช้ตัวย่อในเอกสารว่า "ซี" (C) และประเพณีถูกดำเนินต่อมาโดยผู้อำนวยการคนอื่นๆ

ในฉบับนิยาย ชื่อจริงของ "เอ็ม" คือ "Sir Miles Messervy" โดยจะมีผู้ช่วยเป็นเลขานุการชื่อมิสมันนี่เพนนี และหัวหน้าสต๊าฟชื่อบิล แทนเนอร์

## รายชื่อนักแสดงผู้รับบท "เอ็ม"
* เบอร์นาร์ด ลี (Bernard Lee) รับบทใน
**พยัคฆ์ร้าย 007 (Dr.No)
**เพชฌฆาต 007 (From Russia With Love) 
**จอมมฤตยู 007 (Goldfinger)
**ธันเดอร์บอลล์ 007 (Thunderball)
**จอมมหากาฬ 007 (You Only Live Twice) 
**007 ยอดพยัคฆ์ราชินี (On Her Majesty's Secret Service) 
**007 เพชรพยัคฆราช (Diamonds Are Forever)
**พยัคฆ์มฤตยู 007 (Live and Let Die)
**007 เพชฌฆาตปืนทอง (The Man With The Golden Gun)
**007 พยัคฆ์ร้ายสุดที่รัก (The Spy Who Loved Me)
**007 พยัคฆ์ร้ายเหนือเมฆ (Moonraker)
* โรเบิร์ต บราวน์ (Robert Brown) รับบทใน
**007 เพชฌฆาตปลาหมึกยักษ์ (Octopussy)
**007 พยัคฆ์ร้ายพญายม (A View to a Kill)
**007 พยัคฆ์สะบัดลาย (The Living Daylights)
**007 รหัสสังหาร (Licence to Kill)
* จูดี้ เดนช์ (Judie Dench) รับบท "เอ็ม" ที่เป็นผู้หญิงคนแรก ในเรื่อง
**พยัคฆ์ร้าย 007 รหัสลับทลายโลก (GoldenEye)
**007 พยัคฆ์ร้ายไม่มีวันตาย (Tomorrow Never Dies)
**007 พยัคฆ์ร้ายดับแผนครองโลก (The World Is Not Enough)
**ดาย อนัทเธอร์ เดย์ 007 พยัคฆ์ร้ายท้ามรณะ (Die Another Day)
**007 พยัคฆ์ร้ายเดิมพันระห่ำโลก (Casino Royale)
**007 พยัคฆ์ร้ายทวงแค้นระห่ำโลก (Quantum of Solace)
**พลิกรหัสพิฆาตพยัคฆ์ร้าย 007 (Skyfall)
*เรล์ฟ ไฟนส์ (Ralph Fiennes) รับบทใน
**พลิกรหัสพิฆาตพยัคฆ์ร้าย 007 (Skyfall)
** องค์กรลับดับพยัคฆ์ร้าย (Spectre)
** 007 พยัคฆ์ร้ายฝ่าเวลามรณะ (No Time to Die)
* เอ็ดเวิร์ด ฟ็อกซ์ (Edward Fox) รับบทในภาพยนตร์ที่ไม่เป็นทางการและไม่ได้ผลิตโดย EON Production เรื่อง พยัคฆ์เหนือพยัคฆ์ (Never Say Never Again)

## ดูเพิ่ม
* คิว (เจมส์ บอนด์)

หมวดหมู่:เจมส์ บอนด์
หมวดหมู่:ตัวละครที่เป็นเจ้าหน้าที่เอ็มไอ6
หมวดหมู่:ตัวละครที่เป็นสายลับและจารชน
หมวดหมู่:ตัวละครที่เป็นพลเรือเอก
หมวดหมู่:ตัวละครที่เป็นทหารเรือชาวสหราชอาณาจักร
หมวดหมู่:ตัวละครที่ถูกฆาตกรรม
อิงมาร์ เบิร์กแมน

**แอนสต์ อิงมาร์ เบิร์กแมน** (; 14 กรกฎาคม ค.ศ. 1918 — 30 กรกฎาคม ค.ศ. 2007) เป็นผู้กำกับหนังและละครชาวสวีเดน ถือเป็นผู้กำกับที่มีอิทธิพลต่อผู้กำกับรุ่นหลัง ๆ มากคนหนึ่ง หนังของเขาส่วนใหญ่มักจะใช้ทุนสร้างไม่สูงมากนัก มีความลุ่มลึกและโครงเรื่องซับซ้อน

## รายชื่อหนังที่กำกับ
* *[[Crisis (film)|Crisis]]* (1946) (*Kris*)
* *[[It Rains on Our Love]]* (1946) (*Det regnar på vår kärlek*)
* *[[A Ship to India]]* (1947) (*Skepp till India land*)
* *[[Music in Darkness]]* (1948) (*Musik i mörker*)
* *[[Port of Call]]* (1948) (*Hamnstad*)
* *[[Prison (1949 film)|Prison]]* (1949) (*Fängelse*)
* *[[Thirst (film)|Thirst]] / Three Strange Loves* (1949) (*Törst*)
* *[[This Can't Happen Here]]* (1950) (*Sånt händer inte här*)
* *[[To Joy (film)|To Joy]]* (1950) (*Till glädje*)
* *[[Summer Interlude]]* (1951) (*Sommarlek*)
* *[[Secrets of Women]]* (1952) (*Kvinnors väntan*)
* *[[Sawdust and Tinsel]]* (1953) (*Gycklarnas afton*)
* *[[Summer with Monika]]* (1953) (*Sommaren med Monika*)
* *[[A Lesson in Love]]* (1954) (*En lektion i kärlek*)
* *[[Dreams (1955 film)|Dreams]]* (1955) (*Kvinnodröm*)
* *[[Smiles of a Summer Night]]* (1955) (*Sommarnattens leende*)
* *[[The Seventh Seal]]* (1957) (*Det sjunde inseglet*)
* *[[Wild Strawberries (film)|Wild Strawberries]]* (1957) (*Smultronstället*) 
* *[[The Magician (1958 film)|The Magician]] / The Face* (1958) (*Ansiktet *)
* *[[Brink of Life]]* (1958) (*Nära livet*)
* *[[The Devil's Eye]]* (1960) (*Djävulens öga*)
* *[[The Virgin Spring]]* (1960) (*Jungfrukällan*) (won Academy Award for Best Foreign Language Film)
* *[[Through a Glass Darkly (film)|Through a Glass Darkly]]* (1961) (*Såsom i en spegel*) (won Academy Award for Best Foreign Language Film)
* *[[Winter Light]]* (1963) (*Nattvardsgästerna*)
* *[[The Silence (1963 film)|The Silence]]* (1963) (*Tystnaden*)
* *[[All These Women]]* (1964) (*För att inte tala om alla dessa kvinnor*)
* *[[Persona (film)|Persona]]* (1966)
* *[[Hour of the Wolf]]* (1967) (*Vargtimmen*)
* *[[Shame (film)|Shame]]* (1968) (*Skammen*)
* *[[The Rite]]* (1968) (*Riten*) (TV)
* *[[The Passion of Anna]]* (1969) (*En passion*)
* *[[The Touch]]* (1971) (*Beröringen*)
* *[[Cries and Whispers]]* (1973) (*Viskningar och rop*) (won Academy Award for Best Cinematography)
* *[[Scenes from a Marriage]]* (1973) (*Scener ur ett äktenskap*)
* *[[The Magic Flute (film)|The Magic Flute]]* (1975) (*Trollflöjten*), first shown on Swedish television, followed by a cinematic release
* *[[Face to Face (1976 film)|Face to Face]]* (1976) (*Ansikte mot ansikte*)
* *[[The Serpent's Egg (film)|The Serpent's Egg]]* (1977) (*Das Schlangenei*)
* *[[Autumn Sonata]]* (1978) (*Höstsonaten*)
* *[[From the Life of the Marionettes]]* (1980) (*Aus dem Leben der Marionetten*)
* *[[Fanny and Alexander]]* (1982) (*Fanny och Alexander*) (won 4 Academy Awards, including one for Best Foreign Language Film)
* *[[Karin's Face]]* (1984) (*Karins ansikte*) (TV)
* *[[After the Rehearsal]]* (1984) (*Efter repetitionen*)
* *[[In The Presence of a Clown]]* (1997) (*Larmar och gör sig till*) (TV)
* *[[Saraband]]* (2003) (TV)

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวสวีเดน
รัฐวิสาหกิจ

**รัฐวิสาหกิจ** () เป็นวิสาหกิจธุรกิจ (business enterprise) ที่รัฐมีอำนาจควบคุมอย่างมีนัยสำคัญ ด้วยวิธีเป็นเจ้าของอย่างเต็มรูปแบบ โดยส่วนมาก หรือโดยส่วนน้อยแต่ในระดับสำคัญ การกำหนดลักษณะของรัฐวิสาหกิจนั้นแตกต่างกันไปตามรูปแบบทางกฎหมายและการดำเนินงาน รัฐวิสาหกิจอาจมีวัตถุประสงค์เป็นนโยบายสาธารณะได้ เช่น บริษัทรถไฟของรัฐ แต่รัฐวิสาหกิจแตกต่างจากหน่วยงานราชการหรือหน่วยงานของรัฐที่มีวัตถุประสงค์หลักเป็นการดำเนินงานเพื่อสาธารณะ

## ดูเพิ่ม
* รัฐวิสาหกิจไทย

## อ้างอิง
พระครูอุตรการบดี (ทา โสณุตฺตโร)

**พระครูอุตรการบดี** นามเดิม **วัน** หรือที่รู้จักในนาม **หลวงพ่อทา** เป็นเกจิอาจารย์ชาวไทย 

## ประวัติ
พระครูอุตรการบดี นามเดิม **วัน** หรือ **หลวงพ่อทา** เกิดราวปี พ.ศ. 2376 บรรพชนเป็นชาวลาว ท่านเป็นบุตรคนโต มีน้องชาย 3 คน ได้บรรพชาเป็นสามเณรในปี พ.ศ. 2394 แล้วอุปสมบทในปี พ.ศ. 2415 ท่านออกจาริกจนถึงปี พ.ศ. 2390 จึงมาจำพรรษาที่วัดปทุมคงคารามที่ร้างอยู่ในขณะนั้น ต่อมาเรียกว่าวัดพะเนียงแตก

ต่อมาท่านได้รับแต่งตั้งจากพระปฐมเจติยานุรักษ์ (กล่ำ) ให้ดำรงตำแหน่งฐานานุกรมที่*พระวินัยธรรม* ถึงวันที่ 22 มิถุนายน พ.ศ. 2432 พระบาทสมเด็จพระจุลจอมเกล้าเจ้าอยู่หัวจึงโปรดพระราชทานสัญญาบัตร ไตรผ้าสลับแพร พัดยศ และเครื่องประกอบสมณศักดิ์ ตั้งเป็น*พระครูอุตรการบดี* ทิศเหนือ เจ้าคณะรองเมืองนครไชยศรี มีนิตยภัตเดือนละตำลึง 2 บาท ต่อมาได้เลื่อนเป็นเจ้าคณะแขวงกำแพงแสน จังหวัดนครปฐม

พระครูอุตรการบดีอาพาธเป็นโรคชรา ถึงมรณภาพเมื่อวันที่ 4 ตุลาคม พ.ศ. 2459 สิริอายุ 83 ปี

## อ้างอิง

หมวดหมู่:เกจิอาจารย์
หมวดหมู่:เจ้าคณะอำเภอ
หมวดหมู่:เจ้าอาวาสวัดในจังหวัดนครปฐม
หมวดหมู่:พระครูสัญญาบัตร
หมวดหมู่:บุคคลจากอำเภอเมืองนครปฐม
หมวดหมู่:ชาวไทยเชื้อสายลาว
มิสเตอร์ยูนิเวอร์แซลแอมบาสซาเดอร์ไทยแลนด์

**มิสเตอร์ยูนิเวอร์แซลแอมบาสซาเดอร์ไทยแลนด์** () เป็นการประกวดความงามชายในประเทศไทย จัดขึ้นเป็นครั้งแรกเมื่อปี พ.ศ. 2558  ผู้ชนะเลิศเป็นผู้แทนประเทศไทยเข้าประกวดมิสเตอร์ยูนิเวอร์แซลแอมบาสซเดอร์

## รายนามผู้ได้รับตำแหน่งมิสเตอร์ยูนิเวอร์แซลแอมบาสซาเดอร์ไทยแลนด์

### เรียงลำดับจังหวัดของผู้ชนะ

### รองชนะเลิศ

## ผลงานการประกวดระดับนานาชาติ
**สัญลักษณ์สี**

### มิสเตอร์ยูนิเวอร์แซลแอมบาสซาเดอร์

## ดูเพิ่ม
* มิสเตอร์อินเตอร์เนชันแนลไทยแลนด์
* มิสเตอร์ซูปราเนชันแนลไทยแลนด์
* มิสเตอร์เนชันแนลไทยแลนด์

## อ้างอิง

## แหล่งข้อมูลอื่น

หมวดหมู่:การประกวดความงามชายในประเทศไทย
เอก ฮิมสกุล

**เอก ฮิมสกุล** (เกิด 17 มิถุนายน 2518) ผู้สื่อข่าว นักจัดรายการวิทยุ และ พิธีกร ซึ่งยังเป็นสุดยอดแฟนพันธุ์แท้แห่งปี 2006 แฟนพันธุ์แท้ฟุตบอลโลก 2002 แฟนพันธุ์แท้ฟุตบอลยูโร 2004 และ แฟนพันธุ์แท้ฟุตบอลโลก 2006 โดยในปัจจุบัน นอกจากงานพิธีกรและจัดรายการวิทยุแล้ว เอกยังทำงานประจำอยู่ที่ฝ่ายการตลาด โมเดิร์นไนน์ทีวี อีกด้วย

## การศึกษา
* จบการศึกษาระดับประถมศึกษา โรงเรียนเปี่ยมสุวรรณวิทยา
* จบการศึกษาระดับมัธยมศึกษา โรงเรียนสวนกุหลาบวิทยาลัย รุ่นที่ 111
* จบการศึกษาระดับปริญญาตรี นิเทศศาสตรบัณฑิต มหาวิทยาลัยสยาม

## ผลงานพิธีกร
### รายการในปัจจุบัน
* **พากย์ฟุตบอลลีกต่าง ๆ ของยุโรป (Soccer live report)** ทาง สถานีวิทยุ 99 FM
* **MCOT SPORTS WEEKLY** (รายการสด) ออกอากาศทุกคืนวันอาทิตย์ เวลา 23:35 - 00:00 น. ทางช่อง 9 เอ็มคอตเอชดี (2557 - ยุติการออกอากาศแล้ว) ดำเนินรายการร่วมกับ ยุทธพงศ์ วิชัยดิษฐ์ , ยุทธชัย จิรขวัญฉาย

### รายการในอดีต
* **เวิลด์คัพมาเนีย** ออกอากาศทางโมเดิร์นไนน์ทีวี (ออกอากาศ 2 พฤษภาคม - 11 กรกฎาคม 2549) ดำเนินรายการคู่กับ เสนาหอย - เกียรติศักดิ์ อุดมนาค
* **[[ขำกลิ้งลิงกับหมา]]** ออกอากาศทางโมเดิร์นไนน์ทีวี (ออกอากาศตั้งแต่ 6 มกราคม 2550) ดำเนินรายการคู่กับ ตุ๊ยตุ่ย - พุทธชาด พงศ์สุชาติ
* **กวนก่อนนอน** ออกอากาศทางโมเดิร์นไนน์ทีวี (16 มกราคม 2550 - ประมาณเดือนมิถุนายน 2550)
* **[[แฟนพันธุ์แท้]]** ออกอากาศทางสถานีวิทยุโทรทัศน์กองทัพบกช่อง 5 (9 มีนาคม 2550 - 5 ตุลาคม 2550)

## ผลงานอื่น ๆ
เป็นตัวแทนประเทศไทยไปแสดงศิลปะ ว่าวไทย จุฬา ปักเป้า ในหลายประเทศเช่น 
ฝรั่งเศส,อเมริกา,แคนาดา,อิตาลี,เยอรมัน,อังกฤษ,ฮอลแลนด์,นิวซีแลนด์ 

## ดูเพิ่ม

  

หมวดหมู่:พิธีกรชาวไทย
หมวดหมู่:แฟนพันธุ์แท้
หมวดหมู่:สุดยอดแฟนพันธุ์แท้
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยสยาม
หมวดหมู่:ผู้พากย์กีฬาชาวไทย
บิโตเรีย

**บิโตเรีย** (), **กัสเตอิซ** () หรือชื่ออย่างเป็นทางการว่า **บิโตเรีย-กัสเตอิซ** (Vitoria-Gasteiz) ตั้งอยู่ทางภาคเหนือของประเทศสเปน เป็นเมืองหลักของจังหวัดอาลาบาและของแคว้นปกครองตนเองประเทศบาสก์ ในปี ค.ศ. 2005 (พ.ศ. 2548) เมืองบิโตเรียมีประชากรประมาณ 226,490 คน เมืองนี้จึงเป็นเมืองที่ใหญ่ที่สุดในแคว้น หากใช้จำนวนประชากรเป็นเกณฑ์ 

เมืองนี้ตั้งขึ้นในปี พ.ศ. 1724 (ค.ศ. 1181) เมื่อพระเจ้าซานโชที่ 6 "นักปราชญ์" กษัตริย์แห่งนาวาร์ ได้ทรงตั้งเมืองนูเอบาบิกโตเรีย (Nueva Victoria) เป็นด่านป้องกันอาณาจักรขึ้นบนยอดเนินเขาแห่งหนึ่งในบริเวณที่ตั้งถิ่นฐานเก่าแก่ของเมืองกัสเตอิซปัจจุบัน  ต่อมาในปี ค.ศ. 1200 (พ.ศ. 1743) เมืองนี้ถูกยึดครองโดยกองทัพของพระเจ้าอัลฟอนโซที่ 9 แห่งราชอาณาจักรกัสติยา ผู้ทรงผนวกเมืองนี้เข้าเป็นส่วนหนึ่งของอาณาจักร จากนั้นเมืองนี้ก็ขยายตัวขึ้นเรื่อย ๆ

## เมืองพี่น้อง

*  **[[แอนะไฮม์ (แคลิฟอร์เนีย)|แอนะไฮม์]]** รัฐแคลิฟอร์เนีย (สหรัฐอเมริกา)
*  **[[อองกูแลม]]** (ฝรั่งเศส)
*  **[[ดาอีรา]]** (สาธารณรัฐประชาธิปไตยอาหรับซาห์ราวี)
*  **[[โกโก]]** (อิเควทอเรียลกินี)
*  **[[คูตาอีซี]]** (จอร์เจีย)
*  **[[วิกตอเรีย (เท็กซัส)|วิกตอเรีย]]** รัฐเท็กซัส (สหรัฐอเมริกา)
*  **[[วีตอเรีย]]** (บราซิล)

## แหล่งข้อมูลอื่น
* เว็บไซต์ทางการของเมืองบิโตเรีย

หมวดหมู่:เมืองในแคว้นประเทศบาสก์
ซานเซบัสเตียน

250px|thumbnail|ตำแหน่งที่ตั้งเมืองซานเซบัสเตียนในประเทศสเปน
thumb|250mpx|อ่าวซานเซบัสเตียน
**ซานเซบัสเตียน** () หรือ **โดโนสเตีย** () เป็นเมืองหลักของจังหวัดกิปุซโกอาในแคว้นประเทศบาสก์ของประเทศสเปน ก่อตั้งขึ้นในตอนกลางของยุคกลาง ในปี ค.ศ. 2005 (พ.ศ. 2548) เมืองนี้มีประชากรประมาณ 182,930 คน

ซานเซบัสเตียนตั้งอยู่ทางภาคเหนือของแคว้นประเทศบาสก์ ริมชายฝั่งใต้ของทะเลกันตาเบรีย ชายฝั่งที่สวยงามทำให้เมืองนี้เป็นสถานตากอากาศชายหาดที่มีชื่อเสียงแห่งหนึ่งในประเทศ

ในภาษาถิ่นของภาษาบาสก์เอง เมืองซานเซบัสเตียนยังมีชื่อเรียกว่า *โดโนสตี (Donosti)* อีกด้วย

## เมืองฝาแฝด
* 20px **[[บาตูมี]]** (จอร์เจีย)
* 20px **[[วีสบาเดิน]]** (เยอรมนี)
* 20px **[[พลีมัธ]]** (สหราชอาณาจักร)

## แหล่งข้อมูลอื่น
* เว็บไซต์ทางการของเมืองซานเซบัสเตียน
* ข้อมูลการท่องเที่ยว

หมวดหมู่:เมืองในแคว้นประเทศบาสก์
หมวดหมู่:เมืองหลวงทางวัฒนธรรมของยุโรป
รายชื่อรัฐวิสาหกิจไทย

ต่อไปนี้คือ**รายชื่อ[[รัฐวิสาหกิจไทย]]**ที่อยู่ภายใต้การกำกับดูแลของกระทรวงการคลัง (ไม่รวมบริษัทลูก / บริษัทในเครือ)

## รัฐวิสาหกิจในปัจจุบัน

## อดีตรัฐวิสาหกิจ

## อ้างอิง


รัฐวิสาหกิจ
โชเฮ อิมามูระ

**โชเฮ อิมามูระ** (; 15 กันยายน ค.ศ. 1926 — 30 พฤษภาคม ค.ศ. 2006) เป็นผู้กำกับชาวญี่ปุ่นคนแรกที่ได้รับรางวัล Palme d'Or ถึง 2 ครั้ง ถือกันว่าเขาเป็นบุคคลที่มีอิทธิพลและสไตล์ที่มีเอกลักษณ์คนหนึ่งในวงการภาพยนตร์ของญี่ปุ่นเลยทีเดียว

## รายชื่อหนังที่กำกับ
* *[[Stolen Desire]]* (1958)
* *[[Nishi Ginza Station]]* (1958)
* *[[Endless Desire]]* (1958)
* *[[My Second Brother]]* (1959)
* *[[Pigs and Battleships]]* (1961)
* *[[The Insect Woman]]* (1963)
* *[[Unholy Desire]]* (1964)
* *[[The Pornographers]]* (1966)
* *[[A Man Vanishes]]* (1967)
* *[[The Profound Desire of the Gods]]* or *Kuragejima - Legends from a Southern Island* (1968)
* *[[History of Postwar Japan as Told by a Bar Hostess]]* (1970)
* *[[Karayuki-san, the Making of a Prostitute]]* (1975)
* *[[Vengeance is Mine (1979 film)|Vengeance is Mine]]* (1979)
* *[[Eijanaika (film)|Eijanaika]]* (*Ee ja nai ka*) or *Why Not?* (1981)
* *[[The Ballad of Narayama (1983 film)|The Ballad of Narayama]]* (1983, Palme d'Or)
* *[[Zegen]]* (1987)
* *[[Black Rain (Japanese film)|Black Rain]]* (1989)
* *[[The Eel (Japanese film)|The Eel]]* (1998, Palme d'Or)
* *[[Dr. Akagi]]* (1998)
* *[[Warm Water Under a Red Bridge]]* (2001)
* *[[11'9*01 September 11]]'' (2002)

## แหล่งข้อมูลอื่น
* Senses of Cinema - Biography and Filmography
* Japan Zone - Profile
* 

หมวดหมู่:ผู้กำกับภาพยนตร์ชาวญี่ปุ่น
หมวดหมู่:ผู้กำกับภาพยนตร์ชาวญี่ปุ่น
หมวดหมู่:บุคคลจากโตเกียว
นาเดีย สุทธิกุลพานิช

**นาเดีย สุทธิกุลพานิช** ชื่อจริง **ฤทัย สุทธิกุลพานิช** ชื่อเล่น **นาเดีย** จบการศึกษาด้าน Marketing Advertising จาก London College of Printing ที่ลอนดอน ประเทศอังกฤษ เป็นศิลปินเดี่ยวหญิงในสังกัด เบเกอรี่มิวสิค เคยมีผลงานเพลงที่มีชื่อเสียง อย่าง "คนไม่พิเศษ"

ปัจจุบัน นาเดีย ทำงานในตำแหน่ง Strategic Planner ให้กับบริษัท Lowe World Wide Ltd. มีหน้าที่ในการศึกษากลุ่มผู้บริโภคในประเทศไทย เวียดนาม และอินโดนีเซีย

และได้กลับมาในคอนเสิร์ต "Boyd Ko Family Christmas Together" ในวันเสาร์ที่ 28 ธันวาคม 2556

ปีพ.ศ. 2568 นาเดียร่วมคอนเสิร์ต B.DAY Forever Concert ซึ่งรวมศิลปินค่ายเบเกอรี่มิวสิค และโดโจ ซิตี้ โดยจัดขึ้นระหว่างวันที่ 5-8 ธันวาคม (4 รอบ) ที่อิมแพ็ค อารีน่า เมืองทองธานี ซึ่งได้กระแสตอบรับที่ดีมาก และในปีพ.ศ. 2569 นาเดีย ร่วมคอนเสิร์ต SINGHA LIFE Presents B.DAY After Party Festival จัดที่ บ้านสวนรถไฟรีสอร์ท จังหวัดเชียงใหม่ วันที่ 10 มกราคม 2569

## ผลงานดนตรี
### ผลงานเดี่ยว
* อัลบั้ม "Welcome Sweet Morning" ในสังกัด เบเกอรี่มิวสิค (วางจำหน่าย 30 พฤศจิกายน พ.ศ. 2543)
*# โลกใบใหม่ (My Happy Day)
*# Happy Anniversary
*# พรุ่งนี้ (Tomorrow)
*# หวานฉ่ำ (So Nice)
*# รัก...ฉันรักเธอ (Just Listen To Me Once)
*# คนไม่พิเศษ (Someone Not So Special)
*# เธอทำให้โลกนี้สวยดีไปหมดทุกอย่าง (You Make This World So Beautiful)
*# Happy Anniversary (Darth Fader Mix)
*# รัก...ฉันรักเธอ (Acoustic Version)
*# คนไม่พิเศษ (Thai's Radio Pop Mix)
* อัลบั้ม "Resources To Keep My Life Vital" ในสังกัด เบเกอรี่มิวสิค (วางจำหน่าย 7 กันยายน พ.ศ. 2544)
*# Will I Be Lucky? (ฉันจะโชคดีเหมือนแม่ฉันนี้บ้างไหม?)
*# Relieved โล่งอก
*# ข้างใน
*# Galaxy Of Love
*# Don't Blame It On Chocolate
*# บีบ
*# Resource To Keep My Life Vital
*# โลกใบใหญ่ (Stylish Nonsense Mix)
*# บีบ (Global Warming Mix)
*# พรุ่งนี้ (Return To Retro Mix)

### ผลงานร่วมกับศิลปินกลุ่มอื่น
* เพลง "สงสัย" ร่วมกับ สมเกียรติ อริยะชัยพาณิชย์ ในอัลบั้ม Mr.Z Return To Retro สังกัด เบเกอรี่มิวสิค
* เพลง "ใส.....ใส (Acoustic Version)" ในอัลบั้ม Sound Revisited ในสังกัด เบเกอรี่มิวสิค (วางจำหน่าย 1 สิงหาคม พ.ศ. 2546)
* เพลง "พอ" ร้องร่วมกับ กฤษดา สุโกศล แคลปป์ ในซิงเกิล "พอ" ของ บอย โกสิยพงษ์ สังกัด เบเกอรี่มิวสิค
* เพลง "Honeymoon" ร่วมกับศิลปินกลุ่ม ฟลัวร์ ในสังกัด เบเกอรี่มิวสิค

## อ้างอิง

* เว็บไซต์นิตยสารหญิงไทย มุมดี ๆ ของชีวิต: เรียบง่ายในโลกกว้างกับนาเดีย สุทธิกุลพานิช 

หมวดหมู่:นักร้องหญิงชาวไทย
หมวดหมู่:ศิลปินสังกัดเบเกอรี่มิวสิค
หมวดหมู่:ศิษย์เก่าคณะเศรษฐศาสตร์ มหาวิทยาลัยธรรมศาสตร์